TANTÁRGYLEÍRÁS ÉS HETI TEMATIKA

	Tantárgy neve: Művészeti rajz: szabadkézi rajz, képi és plasztikai ábrázolás
	Kreditértéke: 4

	A tantárgy elméleti vagy gyakorlati jellegének mértéke, „képzési karaktere” 

	A tanóra típusa: gyakorlat 
nyelve: magyar/angol
Az adott ismeret átadásában alkalmazandó további módok, jellemzők: -

	A számonkérés módja: gyakorlati jegy 
Az ismeretellenőrzésben alkalmazandó további (sajátos) módok: -

	A tantárgy tantervi helye (hányadik félév): 6.

	Előtanulmányi feltételek: -

	Tantárgyleírás: az elsajátítandó ismeretanyag tömör, ugyanakkor informáló leírása:
A művészeti rajz tantárgy elsősorban látvány utáni tanulmányrajzok elkészítése révén célozza a rajzi kifejezőeszközök alapvető használatának elsajátítását; a térbeli formák elemző, rajzi-plasztikai visszaadásának módszereiben való jártasság megszerzését. A rajzi gyakorlati feladatok témái: az élő modellek, részint a Művészeti Anatómia, Rajz és Geometria Tanszék tárgy-gyűjteményének anyagából kiválasztott, tárgyak és összeállított tárgycsoportok látványának rajzi elemzése; térábrázolási és kreatív rajzi feladatokkal kiegészítve. A tantárgy célja, hogy a résztvevők megalapozzák ismereteiket, gyakorlatukat a rajz területén, ami a látvány megismerésének s a képzőművészeti alkotómunkának egyik alapvető eszköze. A rajzi stúdiumok (térbeli formák megfigyelése, értelmezése, különböző szempontú absztrahálása) alapul szolgálnak a műtermi alkotómunka során létrehozandó művek tervezéséhez és megvalósításához.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	· Stephen C. P. Gardner: Drawing - A Complete Guide. Thames & Hudson
· Julian Bell (Royal Drawing School): Ways of Drawing. Thames &Hudson
· Barcsay Jenő: Ember és drapéria, Budapest, PMMI, 1988, ISBN 9630188074
· Kőnig Frigyes - Funták Gyula: Művészeti anatómia és geometria, Budapest, Semmelweiss kiadó, 2007, ISBN 963921494 
· Kőnig Frigyes: Térábrázolás, Budapest, Cser kiadó, 2014, ISBN 978-963-278-349-9

	

	
Féléves tematika hetekre lebontott rövid ismertetése
	1. hét
	Kroki. Vázlatrajzok élő modellről

	2. hét
	Élő modell expresszív ábrázolása

	3. hét
	Hangsúlyozás és redukció. A látvány fontos elemeinek kiemelése az esetlegességek elhagyásával. Rajz élő modellről

	4. hét
	Oldott tónusos rajz élő modellről (a fényárnyék viszonyokra koncentrálva)

	5. hét
	A forma szerkezeti absztrakciója. Konstruktív ábrázolás élő modell után

	6. hét
	Fragmentálás. A látvány, mint töredékekből összeálló kép ábrázolása, a valóságos formakapcsolatok átértelmezésével, élő modellről 

	7. hét
	Stilizálás. A látvány egyéni koncepció szerinti redukált ábrázolása tipizálva, dekoratívan. Tanulmányrajz élő modell után

	8. hét
	A látványelemek egymáshoz képesti méretarányainak megváltoztatása, eltorzítása, eltúlzása. Groteszk ábrázolás, élő modell után

	9. hét
	A látvány ábrázolása tetszés szerint, de tudatosan választott absztrakciós műveletekkel, élő modell után

	10. hét
	TAVASZI SZÜNET

	11. hét
	Stílusgyakorlat. Rajz élő modellről, szabadon választott feketefehér technikával (nem grafit!) 

	12. hét
	Stílusgyakorlat II. Rajz élő modellről, szabadon választott színes technikával

	13. hét
	Aktrajz egyéni felfogásban, élő modell után

	14. hét
	Rajzolás külső helyszínen: kreatív térábrázolás

	15. hét
	Osztályzás




	Tantárgy felelőse: Lucza Zsigmond egyetemi adjunktus

	Tantárgy oktatásába bevont oktató(k) és elérhetősége(ik): lucza.zsigmond@mke.hu

	A tantárgy tanításának időpontja/helyszíne: Főépület, II. Emelet 8. és előzetes egyeztetéssel külső helyszín


	Tantárgykódja: 

	Felelős tanszéke: Vizuális Művészet Tanszék

	Képzési idő szemeszterekben: 6

	Tanórák száma összesen: 42 óra a tavaszi szemeszterben (heti 3 óra/félév)

	Tanulmányi követelmények: kötelező részvétel a tanórákon, rajzi portfólió (válogatás) összeállítása a foglalkozáson készült munkákból

	Oktatási módszerek: témánként rövid elméleti bevezető, instrukciók adása a feladatokhoz, korrigálás. 

	Javasolt tanulási módszerek: az adott feladatok elvégzése a megadott instrukciók figyelembevételével, házi feladatok elvégzése, és további otthoni gyakorlás, szükség esetén. Az ajánlott irodalom áttekintése. 

	A hallgató egyéni munkával megoldandó feladatainak száma: minden órán egy kiadott feladat, ami esetenként több munkát is magába foglalhat, pl. mozdulatvázlatok esetén)

	Felhasználható fontosabb technikai és egyéb segédeszközök: grafitceruza, rajzpapír, vázlattömb, rajzszén, rongy, radír, gyurmaradír, rajzcsipesz, fixatív, illetve egyéb, az oktatóval előre egyeztetett eszköz rajzoláshoz, festéshez vagy kollázsozáshoz. 

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 18fő 

